Komisijas Direktīva (1985. gada 31. janvāris), ar ko tehnikas attīstībai pielāgo Padomes Direktīvu 73/362/EEK par dalībvalstu tiesību aktu tuvināšanu attiecībā uz materiāliem garuma mēriem



Oficiālais Vēstnesis L 054 , 23/02/1985 Lpp. 0029 - 0033

Speciālizdevums somu valodā: Nodaļa 13 Sējums 14 Lpp. 0152

Speciālizdevums spāņu valodā: Nodaļa 13 Sējums 18 Lpp. 0198

Speciālizdevums zviedru valodā: Nodaļa 13 Sējums 14 Lpp. 0152

Speciālizdevums portugāļu valodā Nodaļa 13 Sējums 18 Lpp. 0198

CS.ES Nodaļa 13 Sējums 008 Lpp. 7 - 11

ET.ES Nodaļa 13 Sējums 008 Lpp. 7 - 11

HU.ES Nodaļa 13 Sējums 008 Lpp. 7 - 11

LT.ES Nodaļa 13 Sējums 008 Lpp. 7 - 11

LV.ES Nodaļa 13 Sējums 008 Lpp. 7 - 11

MT.ES Nodaļa 13 Sējums 008 Lpp. 7 - 11

PL.ES Nodaļa 13 Sējums 008 Lpp. 7 - 11

SK.ES Nodaļa 13 Sējums 008 Lpp. 7 - 11

SL.ES Nodaļa 13 Sējums 008 Lpp. 7 - 11



Komisijas Direktīva (1985. gada 31. janvāris), ar ko tehnikas attīstībai pielāgo Padomes Direktīvu 73/362/EEK par dalībvalstu tiesību aktu tuvināšanu attiecībā uz materiāliem garuma mēriem (85/146/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1971. gada 26. jūlija Direktīvu 71/316/EEK par dalībvalstu tiesību aktu tuvināšanu attiecībā uz kopīgiem noteikumiem, ko piemēro metroloģiskās kontroles mērinstrumentiem un metodēm [1], kurā jaunākie grozījumi izdarīti ar Direktīvu 83/575/EEK [2], un jo īpaši tās 17. pantu, tā kā Padomes Direktīva 73/362/EEK [3], kas grozīta ar Direktīvu 78/629/EEK [4], būtu jāgroza, lai ņemtu vērā tehnikas attīstību attiecīgajā jomā; tā kā Direktīva 71/316/EEK (pamatdirektīva) ir pielāgota tehnikas attīstībai mērinstrumentu ražošanas jomā un tāpēc attiecīgi ir iespējams veikt statistiskas pārbaudes EEK sākotnējās verifikācijas vajadzībām saskaņā ar atsevišķās direktīvās noteikto procedūru; tā kā tāpēc konkrētās Direktīvas 73/362/EEK pielikumā jāpievieno daži noteikumi, lai noteiktu šo pārbaužu procedūru; tā kā, ievērojot šos pievienotos noteikumus, konkrētāk jānorāda EEK tipa apstiprinājuma piešķiršanas un sākotnējās verifikācijas nosacījumi attiecībā uz materiāliem garuma mēriem; tā kā šīs direktīvas noteikumi ir saskaņā ar atzinumu, ko sniegusi Komiteja direktīvu pielāgošanai tehnikas attīstībai, lai novērstu tehniskos šķēršļus tirdzniecībā ar mērinstrumentiem, IR PIEŅĒMUSI ŠO DIREKTĪVU. 1. pants Direktīvas 73/362/EEK pielikumā: 1) groza 2.1., 7., 7.1., 7.4. un 8. punktu saskaņā ar šīs direktīvas pielikuma attiecīgajiem punktiem; 2) pievieno šīs direktīvas pielikuma 10., 11. un 12. punktu. 2. pants Dalībvalstīs stājas spēkā normatīvie un administratīvie akti, kas vajadzīgi, lai izpildītu šās direktīvas prasības līdz 1986. gada 1. janvārim. Tās par to tūlīt informē Komisiju. 3. pants Šī direktīva ir adresēta dalībvalstīm. Briselē, 1985. gada 31. janvārī Komisijas vārdā — priekšsēdētāja vietnieks Cockfield [1] OV L 202, 6.9.1971., 1. lpp. [2] OV L 332, 28.11.1983., 43. lpp. [3] OV L 335, 12.5.1973., 56. lpp. [4] OV L 206, 29.7.1978., 8. lpp. -------------------------------------------------- PIELIKUMS 2.1. Parastos lietošanas apstākļos temperatūrā, kas nav vairāk nekā par 8 °C augstāka vai zemāka par atsauces temperatūru, garuma maiņas nepārsniedz maksimāli pieļaujamo kļūdu. 7. Maksimāli pieļaujamās kļūdas Šajā direktīvā noteiktos garuma mērus atkarībā no to precizitātes iedala trijās kategorijās, ko apzīmē ar I, II un III. 7.1. Maksimāli pieļaujamās kļūdas – plus vai mīnus a) nominālajam garumam vai b) jebkuram citam attālumam starp divām mēratzīmēm, kas nav blakus, izsaka milimetros kā attiecīgā garuma funkciju ar formulu (a + b * L), kur: - L ir attiecīgais garums, kas noapaļots uz augšu līdz nākamajam veselajam metram, - a un b ir koeficienti, kas saskaņā ar šādu tabulu noteikti katrai precizitātes kategorijai: Precizitātes kategorija | A | b | I | 0,1 | 0,1 | II | 0,3 | 0,2 | III | 0,6 | 0,4 | 7.4. Maksimāli pieļaujamā kļūda mērījumiem lietošanas laikā ir divreiz lielāka par maksimāli pieļaujamo kļūdu EEK sākotnējā verifikācijā. 8. EEK sākotnējās verifikācijas zīmes 8.1. Mēra sākumgala tuvumā vai nu uz paša mēra, vai uz papildu pielikuma jāparedz vieta, kur var uzlikt EEK sākotnējās verifikācijas zīmes. 8.2. Šīs zīmes jāuzliek saskaņā ar 3.1. punkta noteikumiem II pielikumā Padomes 1971. gada 26. jūlija Direktīvai 71/316/EEK, kurā jaunākie grozījumi izdarīti ar Padomes 1983. gada 25. oktobra Direktīvu 83/575/EEK. 8.3. Atkāpjoties no 3.1. punkta, EEK sākotnējās verifikācijas zīmi tomēr var veidot mazais burts "e" sešstūrī, un burta "e" augšējā daļā ir burts vai burti, kas parāda dalībvalsti, kurā notikusi EEK sākotnējā verifikācija, savukārt apakšējā daļā – verifikācijas gads. Zīmes piemērs parādīts 12. punktā. 8.4. Izvēle par labu vienai vai otrai zīmei ir tās iestādes ziņā, kura ir atbildīga par EEK sākotnējo verifikāciju. 10. EEK tipa apstiprinājums un EEK sākotnējā verifikācija Materiālu garuma mēru EEK tipa apstiprināšanu un EEK sākotnējo verifikāciju veic saskaņā ar Direktīvā 71/316/EEK noteikto procedūru. 10.1. EEK tipa apstiprinājuma pārbaude EEK tipa apstiprinājuma pārbaudē, neskaitot izpētes dokumentus, pārbauda, vai iesniegtais paraugs atbilst 2., 3., 4., 5., 6. (izņemot 6.4.), 7., 8. un 9. punktam. 10.2. EEK sākotnējās verifikācijas pārbaudes 10.2.1. EEK sākotnējās verifikācijas pārbaudes veic vai nu visiem iesniegtajiem garuma mēriem, vai mēru partijām, kas veidotas saskaņā ar 11. punktu. 10.2.2. EEK sākotnējās verifikācijas pārbaudes veido garuma mēra vizuāla apskate, lai pārliecinātos, ka tas atbilst apstiprinātajam paraugam; tas jo īpaši attiecas uz 3.6., 4.1. un 4.3. punkta noteikumiem. 10.2.3. Jāpārliecinās arī par to, ka garuma mērs atbilst prasībām attiecībā uz maksimāli pieļaujamām kļūdām nominālajam garumam, vajadzības gadījumā pienācīgi ņemot vērā 9.5. punkta noteikumus. 10.2.4. Piecās brīvi izraudzītās garuma mēra vietās turklāt pārbauda: - attālumu starp divām mēratzīmēm, kas neseko viena otrai, - intervāla garumu, - starpību starp divu secīgu intervālu garumu, lai pārliecinātos par to atbilstību 7.1. punkta b) apakšpunktam, 7.2.1. un 7.2.2. punktam, vajadzības gadījumā pienācīgi ņemot vērā 7.3. un 9.3 punktu. Ja pārbaudes rezultāti to pamato, kompetentā iestāde var samazināt vai palielināt pārbaužu skaitu. 10.2.5. Visas minētās pārbaudes veic atsauces apstākļos, kas aprakstīti 7.5. punktā. 11. Statistiska pārbaude, ko izmanto kā EEK sākotnējās verifikācijas pārbaudi. Ja garuma mērus ražo sērijveidā un persona, kas ir atbildīga par to iesniegšanu EEK sākotnējai verifikācijai, apliecina, ka tie jau ir pietiekami pārbaudīti, pēc šīs personas pieprasījuma iesniegtajām partijām veic statistisku pārbaudi pēc rādītājiem saskaņā ar turpmāk minētajiem nosacījumiem. 11.1. Vispārīgi noteikumi 11.1.1. Partija Partijas veido no garuma mēriem, kas: - ražoti pēc viena un tā paša parauga, - pieder vienai un tai pašai precizitātes kategorijai, - izgatavoti ar vienu un to pašu tehnoloģisko procesu. Partijas lielums ir tajā esošo garuma mēru skaits. Maksimālais partijas lielums EEK sākotnējai verifikācijai ir 10000 vienību. 11.1.2. Paraugs Paraugu izveido no garuma mēriem, kas nejaušā kārtībā atlasīti no partijas. Garuma mēru skaitu paraugā nosauc par parauga lielumu. 11.1.3. Statistiska pārbaude pēc rādītājiem Statistiska pārbaude pēc rādītājiem ir pārbaude, kurā garuma mērus paraugā saskaņā ar šīs direktīvas noteikumiem iedala defektīvos mēros un mēros bez defektiem. 11.1.4. Ierobežojuma kvalitātes līmenis (LQ 5) Ierobežojuma kvalitātes līmenis ir iesniegtās partijas kvalitātes līmenis, kas paraugu ņemšanas plānā atbilst 5 % pieņemšanas varbūtībai. 11.1.5. Pieņemšanas kvalitātes līmenis (SQL) Standarta kvalitātes līmenis ir iesniegtās partijas kvalitātes līmenis, kas paraugu ņemšanas plānā atbilst 95 % pieņemšanas varbūtībai. 11.1.6. Pieņemšanas skaits Statistiskajā rādītāju pārbaudē pieņemšanas skaits ir lielākais pārbaudāmajā paraugā atrasto defektīvo mēru skaits, kas tomēr vēl ļauj pieņemt pārbaudāmo partiju. 11.1.7. Noraidīšanas skaits Statistiskajā rādītāju pārbaudē noraidīšanas skaits ir pārbaudāmajā paraugā atrasto defektīvo mēru skaits, kas liek noraidīt pārbaudāmo partiju, ja šis skaits pārsniegts. 11.1.8. Vienkāršs paraugu ņemšanas plāns Aplūkojamo atsevišķo mēru skaitam jābūt vienādam ar plānā noteikto parauga lielumu. Ja paraugā atrasto defektīvo mēru skaits ir mazāks par pieņemšanas skaitu vai vienāds ar to, šī partija jāpieņem. Ja defektīvo mēru skaits ir lielāks par pieņemšanas skaitu vai vienāds ar to, šī partija jānoraida. 11.1.9. Divkāršs paraugu ņemšanas plāns Aplūkojamo atsevišķo mēru skaitam jābūt vienādam ar plānā noteikto pirmā parauga lielumu. Ja pirmajā paraugā atrasto defektīvo mēru skaits ir mazāks par pirmo pieņemšanas skaitu vai vienāds ar to, šī partija jāpieņem. Ja pirmajā paraugā atrasto defektīvo mēru skaits ir lielāks par pirmo noraidīšanas skaitu vai vienāds ar to, šī partija jānoraida. Ja pirmajā paraugā atrasto defektīvo mēru skaits ir lielāks par pirmo pieņemšanas skaitu, bet mazāks par pirmo noraidīšanas skaitu, jāaplūko otrs paraugs, kura lielums noteikts plānā. Pirmajā un otrajā paraugā atrasto defektīvo mēru skaits tad jāsaskaita. Ja kopējais defektīvo mēru skaits ir mazāks par otro pieņemšanas skaitu vai vienāds ar to, šī partija jāpieņem. Ja kopējais defektīvo mēru skaits ir lielāks par otro noraidīšanas skaitu vai vienāds ar to, šī partija jānoraida. 11.2. Pārbaudes procedūras Jāizmanto viena no divām turpmāk aprakstītajām pārbaudes metodēm pēc atbildīgās organizācijas izvēles. Pirmā metode, kas še turpmāk saukta par A metodi, saistīta ar vienkāršām iesniegšanas sistēmām, turpretī otra, kas še turpmāk saukta par B metodi, saistīta ar daudzkāršu iesniegšanas sistēmu. Pārbaudi veido defektīvo mēru saskaitīšana paņemtajā paraugā. 11.2.1. Ja izvēlas A metodi, atbildīgā organizācija iesniegtās partijas pieņemšanai vai noraidīšanai piemēro paraugu ņemšanas plānu ar šādām īpašībām: - standarta kvalitātes līmenis (SQL) starp 0,40 un 0,90 %, - ierobežojuma kvalitāte (LQ 5) starp 4,0 un 6,5 %. Paraugu ņemšanas plāna piemēri: Vienkāršs paraugu ņemšanas plāns | Parauga lielums | Pieņemšanas skaits | Noraidīšanas skaits | LQ 5 | SQL | a | 80 | 1 | 2 | 5,8 | 0,44 | b | 125 | 2 | 3 | 5,0 | 0,65 | Divkāršs paraugu ņemšanas plāns | Parauga lielums | Kopējais lielums | Pieņemšanas skaits | Noraidīšanas skaits | LQ 5 | SQL | a | Pirmais paraugs | 50 | 50 | 0 | 2 | 5,8 | 0,44 | Otrais paraugs | 50 | 100 | 1 | 2 | b | Pirmais paraugs | 80 | 80 | 0 | 3 | 5,0 | 0,65 | Otrais paraugs | 80 | 160 | 3 | 4 | Ja partiju noraida, atbildīgā organizācija veic 100 % šīs partijas pārbaudi vai veic vajadzīgos piesardzības pasākumus, lai nepieļautu, ka šo partiju tirgo šādā veidā. 11.2.2. Ja lieto B metodi, atbildīgā organizācija iesniegtās partijas pieņemšanai vai noraidīšanai piemēro paraugu ņemšanas plānus, kas atbilst šādai tabulai: Paraugu ņemšanas plāni Iesniegšanas kārtība | Lielums | Pieņemšanas skaits | Noraidīšanas skaits | 1 | 70 | 0 | 1 | 2 | 85 | 0 | 1 | 3 | 105 | 0 | 1 | 4 | 120 | 0 | 1 | Pēc tam, kad kāda partija ir pieņemta, nākamajai iesniegtajai partijai veic pārbaudi, kas iesniegšanas kārtībā parādās ar Nr. 1. Pēc tam, kad kāda partija ir noraidīta, atbildīgā organizācija veic vajadzīgos piesardzības pasākumus, lai nepieļautu, ka šo partiju tirgo šādā veidā, un persona, kas ir atbildīga par mēru iesniegšanu EEK sākotnējai verifikācijai, var iesniegt vai nu to pašu partiju, vai citu. Šai partijai tad veic pārbaudi, kas ir tieši nākamā iesniegšanas kārtībā. Ja šo partiju neapstiprina pārbaudē ar Nr. 4 iesniegšanas kārtībā, atbildīgajai organizācijai tomēr jāveic 100 % partijas pārbaude. 11.3. Biežas partiju noraidīšanas sekas Gadījumā, ja partijas tiek bieži noraidītas, atbildīgā organizācija statistisko pārbaudi var pārtraukt. Ja pēc tam, kad EEK tipa apstiprinājuma turētājam ir norādīts uz trūkumiem, nav konstatēta kvalitātes līmeņa paaugstināšanās, var sākt procedūru EEK tipa apstiprinājuma atsaukšanai saskaņā ar Direktīvas 71/316/EEK 7. pantu. 12. Šā pielikuma 8.3. punktā aprakstītās EEK sākotnējās verifikācijas zīmes paraugs: +++++ TIFF +++++ --------------------------------------------------